Ole Gjems-Onstad

**Ole Gjems-Onstad** (født 1950) er professor emeritus i skatte- og avgiftsrett ved Institutt for rettsvitenskap og styring på Handelshøyskolen BI samt ved Universitetet i Oslo, Queensland University of Technology og Universitetet i Stavanger.

## Bakgrunn
Han er sønn av Erik Gjems-Onstad (1922-2011), som var motstandsmann, advokat og stortingsrepresentant for Anders Langes parti. Hans mor er Borgny Gjems-Onstad (1921–2003), som var jurist, sekretær for finansrådmannen i Oslo, direktør for Ullevål Sykehus (to års vikariat) og dommer i Trygderetten. Hun var datter av tidligere ordfører i Stavanger, Birger Pedersen.

Gjems-Onstad ble cand.jur. i 1979 og tok den juridiske doktorgraden i 1984. I 1973 var han redaktør for ''Stud.jur.'' og i 1976 for *[[Jussens venner]]*.

## Acem og Dyade
Gjems-Onstad var 1982–2013 leder for Acem Norge og er leder for Acem International. I 2015 var han sentral initiativtager til stiftelse av Acem Senior. Han har utgitt bøkene *Bli hørt, tal bedre,* *Personlig produktivitet,* *Studieglede* og *Livsvalg* (med-redaktør, 2000). Som ledd i et prosjekt om døden har Gjems-Onstad skrevet fire temanummer av tidsskriftet Dyade; *Tenke på Døden*, *Lyset - dødens farge* samt *Hvorfor har du forlatt meg*. Det seneste om aktiv dødshjelp.

## Faglig publisering
Gjems-Onstad deltok i utvalget om frivillige organisasjoner, NOU 1988:17, ledet av tidligere statsminister Lars Korvald, der han var ansvarlig for arbeidsgruppen om økonomiske og juridiske spørsmål, og skrev vedlegget «Frivillige organisasjoner og skatte- og avgiftslovgivningen».

Gjems-Onstad ledet Samvirkelovutvalget som resulterte i NOU 2002:6 og samvirkelova den første norske lov om samvirke. Han deltok også i utvalget som avga NOU 1999:7 Flatere Skatt og i utvalget som avga NOU 2005:2.

I 1982 etablerte han fagtidsskriftet ''Skatterett'' og var redaktør de første 10 år, samt *Skattelovsamlingen*, hvor han var redaktør fra 1991 til siste utgave i 2020. Han var også redaktør for Norsk Elektronisk Skattebibliotek og den etterfølgende skatte- og avgiftsdelen i Rettsdata. Da han ble 70 år, ble han hedret med festskriftet *Hvor din skatt er, vil også ditt hjerte være*.. 

Han har publisert rundt 40 bøker, flere i mange utgaver, og et stort antall artikler i fagtidskrifter og dagspressen.  

## Samfunnsdebattant
Gjems-Onstad har i flere tiår år deltatt i offentlig debatt om flere temaer, juridiske, særlig avgifts- og skatterett, formuesbeskatning, og selskapsrett, frivillige organisasjoner, menneskerettigheter og aktiv dødshjelp. Han var sentral i arbeidet med å etablere nærkringkasting i Norge på 1980-tallet gjennom arbeidet med Acem-Radio og som lleder av Nærradioenes Tono-utvalg. Dette har han beskrevet i tidsskriftet *Dyade* 4-5 1985 "Kulturkamp i eteren. Nærkringkasting og demokratisering." På 1980-tallet hadde Gjems-Onstad ukentlige sendinger i Acem Radio med kritiske kommentarer til utdrag av NRK Dagsrevyen. Dette arbeidet ga opphav til Dyade 3-4 1987 Monopolrevyen. 

### Kommentarer om AUF og Arbeiderpartiet
I en kommentarartikkel i *[[Stavanger Aftenblad]]* i mai 2021 ga Gjems-Onstaduttrykk for at AUF hadde utnyttet terrorhandlingene på Utøya til «å mistenkeliggjøre dem som har andre politiske synspunkter». *Aftenbladet* fjernet i ettertid faktafeil i Gjems-Onstads innlegg. Daværende rektor ved Handelshøyskolen BI Jan Inge Henjesand uttalte at Gjems-Onstads kronikk ikke burde vært signert som ansatt ved BI fordi innlegget var som privatperson. *Stavanger Aftenblad* beklaget uken etter på lederplass at Gjems-Onstads kronikk hadde blitt offentliggjort. Arne Jensen, generalsekretær i Norsk Redaktørforening, mente det var problematisk at en rektor ved en akademisk institusjon ville overstyre en professors rett til å uttale seg.

## Bibliografi
* 1990: *Studieglede*, Dyade Fagbøker
* 1994: *Personlig produktivitet – hva kan jeg forbedre?*, Dyade Fagbøker
* 1994: *RISK-reglene*, Ad Notam
* 1994: *Merverdiavgift : spørsmål og svar*, med Tor S. Kildal, Gyldendal juridisk
* 1996: *Lærebok i merverdiavgift*, med Tor S. Kildal, Gyldendal juridisk
* 1999: *Bli hørt, Tal bedre*, Dyade Fagbøker
* 2000: *Livsvalg. Acems overgangsstudium – grunnbok*, med Tor Hersoug, Dyade
* 2009: *Samvirkeforetak : reglene om økonomiforhold, skatt og avgift*, med Tore Fjørtoft, Gyldendal akademisk
* 2018: *Menneskerettigheter : en verden uten helvete*, Cappelen Damm akademiske

## Referanser


## Eksterne lenker
* 
* 
*  Ole Gjems-Onstad ansattside ved BI